**Versec története**

**Versec** ([szerbül](https://hu.wikipedia.org/wiki/Szerb_nyelv) *Вршац / Vršac*, [németül](https://hu.wikipedia.org/wiki/N%C3%A9met_nyelv) *Werschetz*, [románul](https://hu.wikipedia.org/wiki/Rom%C3%A1n_nyelv) *Vârşet*) [város](https://hu.wikipedia.org/wiki/V%C3%A1ros) [Szerbiában](https://hu.wikipedia.org/wiki/Szerbia), a [Vajdaságban](https://hu.wikipedia.org/wiki/Vajdas%C3%A1g_Auton%C3%B3m_Tartom%C3%A1ny), a [Dél-bánsági körzetben](https://hu.wikipedia.org/wiki/D%C3%A9l-b%C3%A1ns%C3%A1gi_k%C3%B6rzet).

[Belgrádtól](https://hu.wikipedia.org/wiki/Belgr%C3%A1d) 85 km-re északkeletre a [Verseci-hegység](https://hu.wikipedia.org/w/index.php?title=Verseci-hegys%C3%A9g&action=edit&redlink=1) lábánál, a román [határtól](https://hu.wikipedia.org/wiki/Orsz%C3%A1ghat%C3%A1r)14 km-re fekszik.



Versec mint település csak a [15. század](https://hu.wikipedia.org/wiki/15._sz%C3%A1zad) elején tűnik fel okiratokban, melyek szerint többségében [szláv](https://hu.wikipedia.org/wiki/Szl%C3%A1v_n%C3%A9pek) lakossága volt. Neve is szláv eredetű, a *podvrsan*(„orom alatt”) vagy *vrhsácz* („hegyes hely”) elnevezésekből származtatják. A [középkorban](https://hu.wikipedia.org/wiki/K%C3%B6z%C3%A9pkor) volt itt egy erődítmény, amit Érdsomlyónak (Erdesumulu), vagy Érsomlyónak neveztek.

A régészeti leletek tanúsága szerint már az [újkőkorban](https://hu.wikipedia.org/wiki/%C3%9Ajk%C5%91korszak" \o "Újkőkorszak) laktak itt emberek. Később [trákok](https://hu.wikipedia.org/wiki/Tr%C3%A1kok), [kelták](https://hu.wikipedia.org/wiki/Kelt%C3%A1k), [szkíták](https://hu.wikipedia.org/wiki/Szk%C3%ADt%C3%A1k), [dákok](https://hu.wikipedia.org/wiki/D%C3%A1kok), [gepidák](https://hu.wikipedia.org/wiki/Gepid%C3%A1k)és [avarok](https://hu.wikipedia.org/wiki/Avarok) szállásterülete volt.

A települést [1427](https://hu.wikipedia.org/wiki/1427)-ben [Zsigmond](https://hu.wikipedia.org/wiki/Zsigmond_magyar_kir%C3%A1ly) egyik oklevelében említik először. [1439](https://hu.wikipedia.org/wiki/1439)-ben *Verschecz* néven említik. A [15. században](https://hu.wikipedia.org/wiki/15._sz%C3%A1zad)szláv település, várát Zsigmond király építtette. A török a falut teljesen elpusztította, [1552](https://hu.wikipedia.org/wiki/1552)-ben pedig Ahmed pasa a várat is bevette. A gyakori török és erdélyi ostromok következtében [1658](https://hu.wikipedia.org/wiki/1658)-ban romba dőlt, csak egyetlen tornya maradt.

[1690](https://hu.wikipedia.org/wiki/1690)-ben [Csarnojevics Arzén](https://hu.wikipedia.org/wiki/III._Arsenije_%C4%8Carnojevi%C4%87" \o "III. Arsenije Čarnojević) pátriárka vezetésével szerbek települtek le és püspökséget alapítottak. [1699](https://hu.wikipedia.org/wiki/1699)-ben a [karlócai béke](https://hu.wikipedia.org/wiki/Karl%C3%B3cai_b%C3%A9ke) értelmében [1716](https://hu.wikipedia.org/wiki/1716)-ig ismét török kézre került.

A török uralom megszűnésével a város a [Temesi Bánság](https://hu.wikipedia.org/wiki/Szerb_Vajdas%C3%A1g_%C3%A9s_Temesi_B%C3%A1ns%C3%A1g) egyik kerületi székhelye lett. [1717](https://hu.wikipedia.org/wiki/1717)-ben szőlőművelő németek települtek le. A [18. században](https://hu.wikipedia.org/wiki/18._sz%C3%A1zad) a város fejlődésnek indult, ekkor alapították első iskoláját, gyógyszertárát és postáját.

[1757](https://hu.wikipedia.org/wiki/1757)-ben az [ortodox](https://hu.wikipedia.org/wiki/Ortodox_kereszt%C3%A9nys%C3%A9g), [1766](https://hu.wikipedia.org/wiki/1766)-ban az Uspenska, [1785](https://hu.wikipedia.org/wiki/1785)-ben a Nagy Saborna templomot szentelték fel. [1788](https://hu.wikipedia.org/wiki/1788)-ban a város magát csellel védte meg a török ellen. [1817](https://hu.wikipedia.org/wiki/1817)-ben [szabad királyi város](https://hu.wikipedia.org/wiki/Szabad_kir%C3%A1lyi_v%C3%A1ros) lett.

[1840](https://hu.wikipedia.org/wiki/1840)-ben 15 503 lakosával a Temesi Bánság legnépesebb települése volt.

[1851](https://hu.wikipedia.org/wiki/1851)-ben [Fényes Elek](https://hu.wikipedia.org/wiki/F%C3%A9nyes_Elek) írta a településről:

|  |  |  |
| --- | --- | --- |
| **„** | Versecz, nagy és népes város, [Temes vármegyében](https://hu.wikipedia.org/wiki/Temes_v%C3%A1rmegye), [Temesvárhoz](https://hu.wikipedia.org/wiki/Temesv%C3%A1r) délre 10 mérföldnyire, saját postahivatallal. Lakja 13,868 lélek, kik 5596 római katholikus, 180 hébert, 100 protestánst kivéve óhitűek… Székhelye a verseczi görög püspöknek. Van itt postahivatal, sótisztség, kamarai uradalmi tiszttartóság, számos kézműves. A [selyemtenyésztés](https://hu.wikipedia.org/wiki/Selyem) nagy divatban. Gazdag határa első osztálybeli, s van 373 egész úrbéri állománya. Roppant [szőlőhegyén](https://hu.wikipedia.org/wiki/Sz%C5%91l%C5%91) jó és sok bort termeszt. Egy hegytetőn valami kastély omladéka most is látható, de kié lehetett, nem tudhatni. Földesura a kamara. | **”** |

[1848](https://hu.wikipedia.org/wiki/1848). július 11-én itt zajlott le a [szabadságharc](https://hu.wikipedia.org/wiki/1848%E2%80%9349-es_forradalom_%C3%A9s_szabads%C3%A1gharc) első csatája a szerbek ellen. [1849](https://hu.wikipedia.org/wiki/1849)-ben a császári rendelettel létrejött [Szerb Vajdaság és Temesi Bánság](https://hu.wikipedia.org/wiki/Szerb_Vajdas%C3%A1g_%C3%A9s_Temesi_B%C3%A1ns%C3%A1g) része lett.

Versecre a vasút [1858](https://hu.wikipedia.org/wiki/1858)-ban érkezett meg. [1880](https://hu.wikipedia.org/wiki/1880)-ban [Bernard Staub](https://hu.wikipedia.org/w/index.php?title=Bernard_Staub&action=edit&redlink=1) svájci kereskedő megalapította a Helvécia pincészetet és borait [Európa](https://hu.wikipedia.org/wiki/Eur%C3%B3pa) szerte ismertté tette.

[1910](https://hu.wikipedia.org/wiki/1910)-ben 27 370 lakosából 13 556 német, 8602 szerb, 3890 magyar, 879 román, 127 szlovák volt. A [trianoni békeszerződésig](https://hu.wikipedia.org/wiki/Trianoni_b%C3%A9keszerz%C5%91d%C3%A9s) [Temes vármegye](https://hu.wikipedia.org/wiki/Temes_v%C3%A1rmegye) Verseczi járásának volt a székhelye.

[1918](https://hu.wikipedia.org/wiki/1918)-ban a [Monarchia](https://hu.wikipedia.org/wiki/Osztr%C3%A1k%E2%80%93Magyar_Monarchia) háborús vereségével a város a [Szerb-Horvát-Szlovén Királyság](https://hu.wikipedia.org/wiki/Szerb-Horv%C3%A1t-Szlov%C3%A9n_Kir%C3%A1lys%C3%A1g" \o "Szerb-Horvát-Szlovén Királyság), majd [Jugoszlávia](https://hu.wikipedia.org/wiki/Jugoszl%C3%A1via) része lett. [1944](https://hu.wikipedia.org/wiki/1944)-ben a [német](https://hu.wikipedia.org/wiki/Dunai_sv%C3%A1bok) lakosságot elűzték a városból.

Forrás:

https://hu.wikipedia.org/wiki/Versec